TIME(1)

NAVN
time - afvikl programmer og summer forbruget af systemressourcer

SYNOPSIS

time
    [ -apqvV ] [ -f FORMAT ] [ -o FIL ]
    [ --append ] [ --verbose ] [ --quiet ] [ --portability ]
    [ --format=FORMAT ] [ --output=FIL ] [ --version ]
    [ --help ] KOMMANDO [ ARGUMENTER ]

BESKRIVELSE
time afvikler programmet KOMMANDO med et angivet argument ARG.... Når KOMMANDO afsluttes viser time information om ressourcer brugt af KOMMANDO (på standardfejl, som standard). Hvis KOMMANDO findes med ikke-nul status viser time en advarselsbesked og afslutningsstatussen.

time bestemmer hvilken information der skal vises om ressourcerne brugt af KOMMANDO fra strengen FORMAT. Hvis intet format er angivet på kommandolinjen, men miljøvariablen TIME er angivet, så bruges dennes værdi som formatet. Ellers bruges et standardformat indbygget i time.

Tilvalg til time skal fremgår af kommandolinjen før KOMMANDO. Alt på kommandolinjen efter KOMMANDO sendes som argumenter til KOMMANDO.

TILVALG

-o FIL, --output=FIL
    Skriv ressourcens forbrugsstatistik til FIL i stedet for til standardfejl. Som standard overskrives filen, så det tidligere indhold går tabt. Dette tilvalg er nyttigt til at indsamle information om interaktive programmer, og programmer der sender indhold ud på standardfejl.

-a, --append
    Tilføj ressourcens forbrugsinformation til resultatfilen i stedet for at overskrive den. Dette tilvalg er kun nyttigt med tilvalgene »-o« eller »--output«.

-f FORMAT, --format FORMAT
    Brug FORMAT som formatstrengen der kontrollerer resultatet af time. Se nedenfor for yderligere information.

--help
    Vis en summering af kommandolinjetilvalgene og afslut.

-p, --portability
    Brug den følgende formatstren for overholdelse af POSIX-standarden 1003.2:
              real %e
              user %U
              sys %S

-v, --verbose
    Brug det indbyggede uddybende format, der viser hver tilgængelig informationsdel om programmets ressourceforbrug på dets egen linje, med en engelsk beskrivelse af dets betydning.

--quiet
    Rapporter ikke status for programmet selv om status er forskellig fra nul.

-V, --version
    Vis versionsnummeret for time og afslut.

Formatering af resultatet
Formatstrengen FORMAT kontroller indholdet af time- resultatet. Formatstrengen kan angives via tilvalgene »-f« eller »--format«, »-v« eller »--verbose«, eller »-p« eller »--portability«. Hvis de ikke er angivet men TIME- miljøvariablen er angivet, så bruges dets værdi som formatstrengen. Ellers bruges en indbygget standard. Standardformatet er:
  %Uuser %Ssystem %Eelapsed %PCPU (%Xtext+%Ddata %Mmax)k
  %Iinputs+%Ooutputs (%Fmajor+%Rminor)pagefaults %Wswaps

Formatstrengen består normalt af »ressourcespecifikatorer« indblandet med ren tekst. Et procentegn (»%«) i formatstrengen gør at de følgende tegn fortolkes som en ressourcespecifikator, der svarer til formateringstegnene i funktionen printf(3).

En baglæns skråstreg (»\«) introducerer en »baglæns skråstreg undvigelse«, der oversættes til et enkelt udskrivningstegn i resultatet. »\t« viser et indryk-tegn (tab), »\n« viser en ny linje og »\\« viser en baglæns skråstreg. En baglæns skråstreg fulgt af et andet tegn viser et spørgsmålstegn (»?«) fulgt af en baglæns skråstreg for at indikere at en ugyldig baglæns skråstreg undvigelse blev angivet.

Anden tekst i formatstrengen kopieres ordret til resultatet. time indsætter altid en ny linje efter udskrivning af informationen om ressourceforbrug, så normalt ender formatstrenge ikke med et ny linje-tegn (eller »\n).«

Der er mange ressourcespecifikationer. Ikke alle ressourcer måles af alle versioner af Unix, så nogle af værdierne kan blive rapporteret som nul. Et tegn fulgt af et procenttegn, der ikke er vist i tabellen nedenfor medfører at et spørgsmåltegn (»?«) bliver vist, fulgt af det tegn, for at indikere at en ugyldig ressourcespecifikator blev angivet.

Ressourcespecifikatorerne, der er et supersæt af dem genkendt af den indbyggede tcsh(1) »time«-kommando, er:
    %   Et bogstaveligt »%«.
    C   Navn og kommandolinjeargumenter for kommandoen der tages tid på.
    D   Gennemsnitlig størrelse på processens udelte dataområde, i Kilobyte.
    E   Forløbet reel (vægur) tid brugt af processen, i [timer:]minutter:sekunder.
    F   Antallet af større, eller I/O-krævende, sidefejl der opstod mens processen blev afviklet. Dette er fejl hvor siden faktisk har migreret ud af primær hukommelse.
    I   Antallet af filsystemskrivninger af processen.
    K   Gennemsnitlig (data+stak+tekst) samlet hukommelsesforbrug for processen, i Kilobyte.
    M   Maksimal »resident set«-størrelse for processen under dennes levealder, i Kilobyte.
    O   Antallet af filsystemlæsninger for processen.
    P   Procent af cpu'en som dette job fik. Dette er bare bruger + systemtid delt med den samlede afviklingstid. Udskriver også et procenttegn.
    R   Antallet af mindre, eller gendannede, sidefejl. Dette er fejl for sider, der ikke er gyldige (så de fejler), men som endnu ikke er blevet krævet af andre virtuelle sider. Dataene på siden er dermed stadig gyldige, men systemtabellerne skal opdateres.
    S   Samlet antal cpu-sekunder brugt af systemet på vegne af processen (i kernetilstand), i sekunder.
    U   Samlet antal cpu-sekunder som processen brugte direkte (i brugertilstand), i sekunder.
    W   Antallet af gange processen blev fjernet fra hovedhukommelsen.
    X   Gennemsnitlig mængde af delt tekst i processen, i Kilobyte.
    Z   Systemets sidestørrelse, i byte. Dette er en per system-konstant, men varierer mellem systemer.
    c   Antallet af gange processen blev kontekst-ændret ufrivilligt (fordi tidsdelen udløb).
    e   Forløbet reel (vægur) tidsforbrug brugt af processen, i sekunder.
    k   Antallet af signaler leveret til processen.
    p   Gennemsnitlig udelt stakstørrelse for processen, i Kilobyte.
    r   Antallet af sokkelbeskeder modtaget af processen.
    s   Antallet af sokkelbeskeder sendt af processen.
    t   Gennemsnitlig »resident set«-størrelse for processen, i Kilobyte.
    w   Antallet af gange programmet blev kontekst-ændret frivilligt, for eksempel mens der ventes på at en I/O-operation fuldføres.
    x   Afslutningsstatus for kommandoen.

EKSEMPLER
For at afvikle kommandoen »wc /etc/hosts« og vise standardinformationen:
     time wc /etc/hosts

For at afvikle kommandoen »ls -Fs« og vis bare brugeren, systemet og samlet tidsforbrug:
     time -f "\t%E real,\t%U user,\t%S sys" ls -Fs

For at redigere filen BORK og få »time« til at tilføje det forløbne tidsforbrug og antallet af signaler til filen »log«, så læs formatstrengen fra miljøvariablen »TIME«:
     export TIME="\t%E,\t%k" # If using bash or ksh
     setenv TIME "\t%E,\t%k" # If using csh or tcsh
     time -a -o log emacs bork

Brugere af bash- skallen skal bruge en eksplicit sti for at afvikle den eksterne time- kommando og ikke den skalindbyggede variant. På systemer hvor time er installeret i /usr/bin, vil det første eksempel være
     /usr/bin/time wc /etc/hosts

PRÆCISION
Den forløbne tid indsamles ikke atomisk med afviklignen af programmet; det medfører, i bizarre omstændigheder (hvis kommandoen time bliver stoppet eller skiftet ud i mellemtiden hvor programmet der tages tid på og når time beregner hvor lang tid afviklingen tog), kan være meget længere end den faktiske kørselstid.

Når den afviklende tid for en kommando er meget lig nul, kan nogle værdier (f.eks. anvendt cpu-procent) blive rapporteret som enten nul (hvilket er forkert) eller som et spørgsmåltegn.

Den meste information vist af time er afledt fra wait3(2)-systemkald. Tallene er kun så gode som dem returneret af wait3(2). På systemer, der ikke har et wait3(2)-kald, der returnerer statusinformation, så bruges times(2)-systemkaldet i stedet for. Det tilbyder dog meget mindre information end wait3(2), så på disse systemer rapporterer time de fleste ressourcer som nul.

Værdierne »%I« og »%O« er antagelig kun »reelle« inddata og uddata og inkluderer ikke dem fra mellemlagrende enheder. Meningen for »reelle« I/O rapporteret af »%I« og »%O« kan være forvirrende for arbejdsstationer, specielt dem uden diske.

DIAGNOSTIK
Kommandoen time returnerer når programmet stopper, eller bliver afsluttet af et signal. Hvis programmet blev afsluttet stoppet normalt er returværdien for time returværdien for programmet det afviklede og målte. Ellers er returværdien 128 plus nummeret for signalet, der fik programmet til at stoppe eller afslutte.

FORFATTER
time blev skrevet af David MacKenzie. Denne manualside blev tilføjet af Dirk Eddelbuettel <edd@debian.org>, Debian GNU/Linux-vedligeholderen, for brug i Debian GNU/Linux-distributionen men kan selvfølgelig bruges af andre.

SE OGSÅ
tcsh(1), printf(3)

OVERSÆTTELSE
Oversættere af denne manual til dansk Joe Hansen <joedalton2@yahoo.dk>
Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.
Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.